PROGRAMA DEL SEMINARI SOBRE PARTICIPACIÓ JUVENIL AL MARESME

DESTINATARIS

Regidors/es, tècnics/ques de joventut, informadors/es juvenils i membres de consells locals i municipals de joves dels municipis del Maresme. També hi podran participar joves a títol particular, sempre i quan estiguin vinculats de forma activa, a processos de participació oberts en els seus respectius municipis.

OBJECTIU GENERAL

Dotar els destinataris de les eines i el coneixement més adequats per a posar en marxa i dinamitzar processos de participació juvenil amb èxit i projecció posterior.

FORMAT

Es considera important plantejar l’acció en format seminari - taller per tal de fer-la el més pràctica i dinàmica possible. Consta de 3 sessions de 4 hores i 1 sessió de 3 hores de durada (en total 15h).

CONTINGUTS

Sessió 1: Com incentivar la participació Juvenil.
•	Durada: 4 hores

•	Objectius: 
Centrar la temàtica del seminari i els objectius a assolir.
Unificar criteris respecte la participació ciutadana i, concretament la juvenil.
Incentivar als participants que expliquin les experiències del seu municipi i els problemes que han tingut i com els han solucionat.

•	Continguts:
1)	Què s’entén per participació juvenil?
a)	Analitzar què s’està fent i fer una valoració del què s’entén per participació juvenil entre els assistents, partint de l’escala de participació juvenil recollida en l’estudi Joves i participació a Catalunya.

2)	Tipologies de participació juvenil
a)	Joves a títol individual
b)	Grups de Joves
c)	Associacions i entitats Juvenils
d)	Moviments socials

3)	Mecanismes i instruments de participació juvenil
a)	Consells Locals de Joves
b)	Fòrums Joves
c)	Consells Municipals de Joves
d)	Referèdums i Nuclis de Participació Interactiva

4)	Accions puntuals de participació juvenil
a)	Trobades de delegats de segon cicle d’ESO, CFGM/S i Batxillerat
b)	Trobades de joves a nivell sectorial
c)	Fira d’entitats juvenils del municipi
d)	Altres exemples

5)	Participació juvenil i relació amb les administracions locals
a)	Què implica fomentar la participació juvenil? 
b)	Responsabilitats, pros i contra, per l’ajuntament i per als joves
c)	La gestió d’equipaments juvenils: autogestió, cogestió, etc.

Sessió 2: L’Organització i gestió de Processos de Participació
•	Durada: 4 hores

•	Objectiu: facilitar eines per la posada en marxa i la gestió de processos de participació

•	Continguts:
1)	Tècniques participatives i de comunicació
a)	Com gestionar i canalitzar la participació en els diferents processos: valorar les diferents tècniques o estratègies per facilitar la comunicació i la participació dels implicats en el procés.

2)	Dinàmiques de grup
a)	eines per facilitar la cohesió del grup i l’assumpció de responsabilitats per totes les bandes implicades.
b)	Diferents formes de treballar en equip i la seva coordinació

3)	Factors i recursos (tècnics, humans i materials) a tenir en compte a l’hora d’engegar un procés de participació.
a)	Amb què hem de comptar de cara l’organització d’un procés de participació (sessions preparatòries, com fer la convocatòria, planificació dels espais, dinamitzadors, materials a lliurar, posició de l’ajuntament, repartiment de responsabilitats, etc.)

Sessió 3: La gestió del conflicte en els processos de participació 
•	Durada: 4 hores

•	Objectiu:
Facilitar eines per la gestió positiva del conflicte
Conèixer i experimentar habilitats bàsiques per a la gestió de conflictes

•	Contingut:
1)	Resolució de conflictes i estratègies per a la seva gestió: Què entenem per conflicte? Com l’hem d’afrontar?
a)	Visualització del conflicte
b)	Anàlisi 
c)	Algunes formes per a la gestió positiva del conflicte: Negociació i mediació
d)	Aplicació
e)	Entitats de referència i suport en la resolució de conflictes

Sessió 4: Taller pràctic sobre participació juvenil
•	Durada: 3 hores

•	Objectiu: posar en pràctica els coneixements adquirits durant el seminari

•	Continguts:
Els participants per grups, i a partir d’un cas fictici, treballaran en l’elaboració d’un pla de dinamització de la participació juvenil en un municipi.

DATES, HORARIS I PONENTS PROPOSATS

Sessió	Ponents	Data	Horari	Lloc	
Sessió 1	David Brunet	10/10/2002	09:30 – 13:30 	Consell Comarcal	
Sessió 2		17/10/2002	09:30 – 13:30 	Consell Comarcal	
Sessió 3	Aina Zabala	24/10/2002	09:30 – 13:30 	Consell Comarcal	
Sessió 4		31/10/2002	09:30 – 12:30 	Consell Comarcal